# Αρκτικόλεξο

### Από τη Βικιπαίδεια, την ελεύθερη εγκυκλοπαίδεια

Το Βικιλεξικό έχει λήμμα που έχει σχέση με το
Αρκτικόλεξο

Αρκτικόλεξο ή Ακρωνύμιο ονομάζεται ο σύντομος τρόπος γραφής που παράγεται απo τα αρχικά γράμματα ή τις συλλαβές των λέξεων μιας φράσης (συνήθως ονόματα οργανισμών, σωματείων, υπηρεσιών κ.ά) και γράφεται πάντα με κεφαλαία γράμματα. Η λέξη αρκτικόλεξο προέρχεται από τις λέξεις αρκτικός (που σημαίνει αυτός που βρίσκεται στην αρχή) και λέξη.

Η χρήση ακρωνύμιων ξεκίνησε κυρίως από τις ανάγκες εξοικονόμησης χώρου στον τύπο αλλά και χρόνου στον λόγο (π.χ. το ακρωνύμιο Δ.Σ που σημαίνει Διοικητικό Συμβούλιο συνήθως διαβάζεται ως δου σου). Πολλές φορές το αρκτικόλεξο, για λόγους ευκολότερης ή πιο εύηχης προφοράς, περιλαμβάνει εκτός από τα αρχικά γράμματα μιας συστατικής λέξης και φωνήεντα που ακολουθούν, π.χ. ΠΡΟ.ΠΟ. Παρόλο που το ορθό είναι να χρησιμοποιείται τελεία μετά το αρχικό γράμμα κάθε λέξης ή συλλαβής, πολλές φορές για λόγους ευκολίας η τελεία παραλείπεται.

Η συχνότητα της χρήσης ακρωνυμίων έχει αυξητική τάση ανά το παγκόσμιο κυρίως στους χώρους της γραφειοκρατίας, πολιτικής, συνδικαλισμού αλλά και στην τεχνολογία. Συχνά τα τεχνολογικά κυρίως αρκτικόλεξα να μετατρέπονται σε λέξεις. Για παράδειγμα η λέξη μόντεμ προέρχεται από την αγγλική λέξη modem που είναι ακρωνύμιο της φράσης Modulator Demodulator.

Τα αρκτικόλεξα ή τα ακρωνύμια δεν πρέπει να συγχέονται με τις συντομογραφίες ή βραχυγραφίες Για παράδειγμα, το βλ. είναι συντομογραφία του βλέπε.

Στο επιμύθιο του αριστουργήματός του "1984" ο Όργουελ αναφέρει ότι το απολυταρχικό καθεστώς που περιγράφει στο μυθιστόρημα, αποφάσισε να επιβάλλει στους πολίτες να μιλούν μόνο με αρκτικόλεξα, για να χαθεί το συναισθηματικό φορτίο των λέξεων κι έτσι οι "υποτελείς" θα ήταν πιο άβουλοι, πιο πειθήνιοι, πιο απαθείς. Μήπως είχε κάνει άλλη μια προφητεία; Σήμερα βλέπουμε ότι με τη διάδοση της χρήσης των αρκτικολέξων οδηγούμαστε σε μια απαθή στάση απέναντι στα αναφερόμενα.πχ. Λέμε ΓΕ.Σ.Ε.Ε. πολύ απλά και το φορτίο των λέξεων Γενική Συνομοσπονδία Εργατών Ελλάδας έχει χαθεί και μαζί του κάθε ιστορική μνήμη, κάθε διάθεση αλληλεγγύης, αγωνιστικότητας, κάθε έννοια συνδικαλιστικής συμμετοχής. Δεν είναι μακρυά από τις ανησυχίες του Όργουελ όλα αυτά. Κι επειδή ο λόγος είναι η αντανάκλαση της συνείδησης, είμαστε μπροστά σε ένα μεγάλο κίνδυνο: να γίνουμε "φυτά".

### [Επεξεργασία] Παραδείγματα

- Ο.Τ.Ε. - Οργανισμός Τηλεπικοινωνιών Ελλάδας
- Δ.Ε.Η. - Δημόσια Επιχείρηση Ηλεκτρισμού
- Ε.Μ.Π. - Εθνικό Μετσόβιο Πολυτεχνείο
- Ο.Σ.Ε. - Οργανισμός Σιδηροδρόμων Ελλάδος

Ανακτήθηκε από "http://el.wikipedia.org../../../%CE%B1/%CF%81/%CE%BA/%CE%91%CF%81%CE%BA%CF%84%CE%B9%CE%BA%CF%8C%CE%BB%CE%B5%CE%BE%CE%BF.html"

Κατηγορία: Αρκτικόλεξα

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Afrikaans
- Беларуская (тарашкевіца)
- Български
- Català
- Česky
- Dansk
- Deutsch
- English
- Esperanto
- Español
- Euskara
- Français
- Galego
- עברית
- Magyar
- Bahasa Indonesia
- Ido
- Italiano
- 日本語
- 한국어
- Lëtzebuergesch
- Plattdüütsch
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Sardu
- Sicilianu
- Simple English
- Slovenčina
- Slovenščina
- Svenska
- Tiếng Việt
- ייִדיש
- 中文